

**REPUBLIKA HRVATSKA**

MEĐIMURSKA ŽUPANIJA

**GRAD MURSKO SREDIŠĆE**

**GRADSKO VIJEĆE**

KLASA:

URBROJ:

Mursko Središće, 19.12.2022.

**PRIJEDLOG**

Temeljem članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 35. Grada Mursko Središće („Službeni glasnik Međimurske županije“ broj 5/21) Gradsko vijeće Grada Mursko Središće na svojoj 10. sjednici, održanoj 19.12.2022. godine donosi slijedeći

**PROGRAM**

**javnih potreba u sportu Grada Mursko Središće za 2023. godinu**

Članak 1.

Grad Mursko Središće utvrđuje javne potrebe u sportu i za njihovo ostvarivanje osigurava sredstva u Proračunu za 2023. godinu.

Sufinanciranje osnovnih uvjeta za bavljenje sportskim aktivnostima jedan je od primarnih ciljeva Programa.

Članak 2.

Javnim potrebama u sportu za koje se sredstva osiguravaju u Proračunu Grada utvrđuju se aktivnosti, poslovi i djelatnosti koji su od značaja za Grad: poticanje i promicanje sporta, djelovanje sportskih udruga, održavanje sportsko-rekreacijskih objekata, stručni rad u sportu, korištenje dvorana, sufinanciranje redovite djelatnosti, sportske aktivnosti mlađih kategorija i sufinanciranje sportskih manifestacija.

Članak 3.

Javne potrebe u sportu iz članka 2. ovog Programa osigurane su u Proračunu Grada za 2023. godinu u iznosu od 160.884,00 € koja će se raspodijeliti sukladno utvrđenim kriterijima.

Članak 4.

U slučaju da tijekom godine pojedini korisnik sredstava iz članka 3. ovog Programa prestane s radom ili ne izvrši planirani program, Gradsko vijeće donijet će odluku o obustavi isplate planiranih sredstava takvim korisnicima.

Članak 5.

Ovaj Program stupa na snagu osmog dana od dana objave u „Službenom glasniku Međimurske županije“, a primjenjuje se od 01. siječnja 2023. godine.

GRADSKO VIJEĆE GRADA MURSKO SREDIŠĆE

Predsjednik

Gradskog vijeća

mr. sc. Miljenko Cmrečak, dipl.med.vet

**Obrazloženje uz Program javnih potreba u sportu za 2023. godinu**

Na temelju članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) utvrđeno je da jedinice lokalne samouprave osiguravaju sredstva za programe, odnosno aktivnosti, poslove i djelatnosti od značenja za jedinice lokalne samouprave.

Člankom 35. Statuta Grada Mursko Središće („Službeni glasnik Međimurske županije“ broj 6/21) utvrđena je nadležnost Gradskog vijeća za donošenje predmetne Odluke.

Predočeni prijedlog Programa javnih potreba u sportu za 2023. godinu upućuje se Gradskom vijeću Grada Mursko Središće.